stanford-oval/wikipedia huggingface dataset:
กล้องถ่ายภาพสนามกว้างและดาวเคราะห์

กล้องถ่ายภาพสนามกว้างและดาวเคราะห์ (อังกฤษ: Wide Field/Planetary Camera) คือ กล้องที่ติดตั้งอยู่บนกล้องโทรทรรศน์อวกาศฮับเบิล เป็นหนึ่งในเครื่องมือที่ถูกติดตั้งตั้งแต่ตอนขนส่งขึ้นสู่วงโคจร ประสิทธิภาพของมันมันลดลงเนื่องจากข้อบกพร่องของกระจกหลักในกล้องโทรทรรศน์ อย่างไรก็ตาม มันยังคงถ่ายภาพวัตถุทางดาราศาสตร์ที่สว่างมากด้วยความละเอียดสูง ทำให้เกิดการค้นพบที่สำคัญต่างๆมากมาย
กล้องถ่ายภาพสนามกว้างและดาวเคราะห์เกิดจากแนวคิดของ James A. Westphal ศาสตราจารย์วิชาอวกาศดาวเคราะห์จากสถาบันเทคโนโลยีแคลิฟอร์เนีย ถูกออกแบบและก่อสร้างโดยห้องทดลองการขับเคลื่อนด้วยไอพ่นขององค์การนาซา ในเวลานั้น อุปกรณ์ถ่ายเทประจุ (CCD) ยังไม่ถูกนำมาใช้งานทางดาราศาสตร์มากนัก แต่ประสิทธิภาพของมันก็ทำให้นักดาราศาสตร์เห็นว่าควรใช้มันในกล้องโทรทรรศน์อวกาศฮับเบิล
กล้องถ่ายภาพสนามกว้างและดาวเคราะห์ประกอบด้วยกล้องสองตัวแยกจากกัน ได้แก่ กล้องถ่ายภาพสนามกว้าง และกล้องถ่ายภาพดาวเคราะห์ กล้องแต่ละตัวมีอุปกรณ์ถ่ายเทประจุ (CCD) ขนาด 800 x 800 พิกเซล จำนวน 4 ตัว วางติดกันให้สามารถถ่ายรูปได้โดยไร้รอยต่อ กล้องถ่ายภาพสนามกว้างมีพิกเซลขนาด 0.1 พิลิปดา ใช้สำหรับถ่ายภาพวัตถุมัวในมุมกว้าง กล้องถ่ายภาพดาวเคราะห์มีพิกเซลขนาด 0.043 พิลิปดา ใช้สำหรับถ่ายภาพความละเอียดสูง พีระมิดสี่หน้าที่เอียง 45 องศาเป็นตัวเลือกว่าจะใช้กล้องใด
กล้องถ่ายภาพสนามกว้างและดาวเคราะห์ถูกเปลี่ยนเป็นกล้องถ่ายภาพสนามกว้างและดาวเคราะห์ 2 ในภารกิจซ่อมบำรุงกล้องฮับเบิลครั้งแรกเมื่อเดือนธันวาคม ค.ศ. 1993 เพื่อแก้ปัญหาข้อบกพร่องของกระจกหลัก
ดูเพิ่ม

กล้องถ่ายภาพสนามกว้างและดาวเคราะห์ 2
กล้องถ่ายภาพสนามกว้าง 3
| ด ค กกล้องโทรทรรศน์อวกาศฮับเบิล |
| --- | --- | --- |
| เครื่องมือวัดและอุปกรณ์ ในปัจจุบัน |  กล้องสำรวจขั้นสูง (ACS)  สเปกโทรกราฟต้นกำเนิดจักรวาล (COS)  เซ็นเซอร์นำทางความละเอียดสูง (FGS)  กล้องใกล้อินฟราเรดและสเปกโทรมิเตอร์หลายวัตถุ (NICMOS)  สเปกโทรกราฟถ่ายภาพกล้องโทรทรรศน์อวกาศ (STIS)  กล้องถ่ายภาพสนามกว้าง 3 (WFC3)  |  |
| เครื่องมือวัดและอุปกรณ์ ก่อนหน้า |  เครื่องแก้ไขภาพกล้องโทรทรรศน์อวกาศ (COSTAR)  กล้องถ่ายภาพวัตถุมัว (FOC)  สเปกโทรกราฟวัตถุมัว  (FOS)  สเปกโทรกราฟความละเอียดสูงก็อดเดิร์ด  (GHRS/HRS)  เครื่องวัดความสว่างความเร็วสูง (HSP)  กล้องถ่ายภาพสนามกว้างและดาวเคราะห์ (WFPC)  กล้องถ่ายภาพสนามกว้างและดาวเคราะห์ 2 (WFPC2)  |  |
  หมวดหมู่   คอมมอนส์
กองทัพแห่งชาติกะเหรี่ยงแดง

กองทัพแห่งชาติกะเหรี่ยงแดง (อังกฤษ: Karenni National Army) ก่อตั้งขึ้นเมื่อเดือนสิงหาคม พ.ศ. 2491 ผู้นำคือ ซอ มอเรห์ มีเป้าหมายเพื่อต่อต้านการยึดครองรัฐกะยาของพม่า โดยอ้างสิทธิ์ตามสนธิสัญญาฉบับ พ.ศ. 2418 ต่อมากลุ่มได้เปลี่ยนชื่อเป็นพรรคก้าวหน้าแห่งชาติกะเหรี่ยงแดง (Karenni National Progressive Party; KNPP) เมื่อ พ.ศ. 2500 กลุ่ม KNPP เจรจาตกลงหยุดยิงด้วยวาจากับกองทัพพม่าเมื่อเดือนมีนาคม พ.ศ. 2538 แต่การตกลงในรายละเอียดของการเจรจาครั้งนี้ล้มเหลวเพราะการแบ่งปันผลประโยชน์ระหว่าง KNPP กับรัฐบาลพม่าไม่ลงตัว จึงเกิดการสู้รบกันอีกครั้งตั้งแต่เดือนมิถุนายน พ.ศ. 2538
การควบแน่น

ไอน้ำควบแน่นเป็นของเหลวหลังสัมผัสกับผิวขวดเย็น
การควบแน่น (อังกฤษ: condensation) เป็นการเปลี่ยนแปลงสถานะของสสารเชิงกายภาพจากสถานะแก๊สเป็นสถานะของเหลว ตรงกันข้ามกับการระเหย นอกจากนี้ ยังนิยามเป็นการเปลี่ยนแปลงสถานะของไอน้ำเป็นน้ำเหลวเมื่อสัมผัสกับผิวใด ๆ เมื่อเกิดการเปลี่ยนผ่านจากสถานะแก๊สเป็นสถานะของแข็งโดยตรง เรียก การพอกพูน (deposition)
การดราฟท์ (กีฬา)

การดราฟท์ (อังกฤษ: draft) ในทางกีฬา หมายถึง การจัดสรรผู้เล่นที่ยังไม่เคยเซ็นสัญญาการเล่นมาก่อนไปยังทีมต่าง ๆ นิยมใช้ในลีกกีฬาอาชีพในทวีปอเมริกาเหนือ เช่น อเมริกันฟุตบอล บาสเกตบอล เบสบอล เป็นต้น ในขณะที่ลีกฟุตบอลในประเทศอื่นนิยมสรรหาผู้เล่นจากการซื้อหรือพัฒนาผู้เล่นอายุน้อยในโรงเรียนฝึกสอนกีฬาของตัวเอง
การทรงกลด

บทความนี้เกี่ยวกับทัศนศาสตร์ สำหรับเพลงของบียอนเซ่ โนวส์ ดูที่ เฮโล (เพลง)
ปรากฏการณ์พระอาทิตย์ทรงกลดเหนือเทือกเขาหิมาลัย
พระจันทร์ทรงกลด
การทรงกลด หรือ เฮโล (อังกฤษ: halo) เป็นชื่อเรียกปรากฏการณ์ทางทัศนศาสตร์ซึ่งเกิดขึ้นในชั้นบรรยากาศโทรโพสเฟียร์ส่วนบน อันเป็นที่อยู่ของกลุ่มเมฆจำนวนมาก ละอองน้ำในชั้นบรรยากาศนี้สามารถเย็นตัวจัดจนกลายเป็นอนุภาคน้ำแข็งที่ลอยอยู่ในชั้นบรรยากาศ เมื่อมีแสงมาส่องกระทบก็จะเกิดการหักเหของแสง และเกิดการกระจายเป็นแถบสีรุ้งเหมือนเมื่อแสงผ่านปริซึม แถบสีรุ้งอาจมีลักษณะแตกต่างกันไปในแต่ละสภาพแวดล้อม
โดยมากแล้วการหักเหนี้มักทำให้เกิดปรากฏเป็นวงล้อมรอบแหล่งกำเนิดแสงทำมุม 22 องศารอบ ซึ่งจะเรียกปรากฏการณ์นี้ว่า พระอาทิตย์ทรงกลด เมื่อเกิดขึ้นกับดวงอาทิตย์ และอาจเกิดขึ้นกับดวงจันทร์ได้ เรียกว่า พระจันทร์ทรงกลด นอกจากนี้ยังเกิดที่มุม 46 องศาได้ด้วย นอกจากรูปแบบวงกลมแล้วก็ยังอาจเกิดในรูปแบบอื่น ๆ อีก ได้แก่ เสาแสง ซันด็อก เป็นต้น
คำว่า halo ซึ่งเป็นชื่อในภาษาอังกฤษมีที่มาจากคำว่า "ฮาลอส" (ἅλως) ในภาษากรีกโบราณ ซึ่งมีความหมายว่า "แผ่นจาน"
แหล่งข้อมูลอื่น

Halo explanations and image galleries at Atmospheric Optics
Meteoros AKM - Halo explanations and image galleries
Halo reports of interesting halo observations around the World
Southern Hemisphere Halo and other atmospheric phenomena เก็บถาวร 2019-01-19 ที่ เวย์แบ็กแมชชีน
Moon Halo Gallery เก็บถาวร 2008-02-20 ที่ เวย์แบ็กแมชชีน
Halo in Chisinau Moldova (photo and video
Sun Halo appeared in Padang after the earthquake
กงทร์นาตูร์

"กงทร์นาตูร์" (ฝรั่งเศส: Contre nature, "ฝืนธรรมชาติ") คือซิงเกิลวิทยุที่ 3 ของเซลีน ดิออนจากอัลบั้ม อูนฟีเยกัทร์ติป ออกจำหน่ายเมื่อวันที่ 29 มีนาคม พ.ศ. 2547 ในบางประเทศที่ใช้ภาษาฝรั่งเศส
"กงทร์นาตูร์" เป็นผลงานการประพันธ์ของฌัก เวอเนอรูว์โซ ผู้ประพันธ์เพลง "ตูลอร์เดซอม" และ "ซูเลอว็อง" ให้กับเซลีนก่อนหน้านี้
ในวันที่ 1 ตุลาคม พ.ศ. 2546 เซลีนได้บันทึกเทปรายการพิเศษ "อูนฟีเยกัทร์ติป" ที่โรงแรมซีซ่าร์พาเลซ ลาสเวกัส[ต้องการอ้างอิง]
มิวสิกวิดีโอเป็นผลงานอำนวยการสร้างของ Didier Kerbrat ถ่ายทำในวันที่ 27 มีนาคม พ.ศ. 2547 ในทะเลทรายรัฐเนวาดา ลอสแอนเจลิส และปฐมทัศน์ในวันที่ 26 เมษายน พ.ศ. 2547 ซึ่งได้บรรจุใน องเนอช็องฌ์ปา ดีวีดีรวบรวมเพลงยอดนิยม ซึ่งออกจำหน่ายในปี พ.ศ. 2548[ต้องการอ้างอิง]
เพลงนี้ขึ้นสู่อันดับที่ 2 ชาร์ตควิเบกแอร์เพล และที่ 9 ชาร์ตโพลิช แอร์เพล[ต้องการอ้างอิง]
"กงทร์นาตูร์" ได้บรรตุในอัลบั้ม อะนิวเดย์... ไลฟ์อินลาสเวกัส ฉบับของประเทศฝรั่งเศส
รูปแบบและรายชื่อเพลง

ซิงเกิลวิทยุ 2 เพลง  (ประเทศฝรั่งเศส)
"กงทร์นาตูร์" (ฉบับปรับใหม่) – 3:30
"กงทร์นาตูร์" (ฉบับในอัลบั้ม) – 4:10
ชาร์ต

| ชาร์ต (พ> ศ. 2547) | อันดับ สูงสุด[ต้องการอ้างอิง] |
| --- | --- |
Belgian Wallonie Airplay Chart: 38
Belgian Flanders Airplay Chart: 70
Polish Regional Airplay Chart: 9
Quebec Airplay Chart: 2
กอญสกอวอลา

| กอญสกอวอลา |
| --- | --- |
หมู่บ้าน
ภาพถ่ายทางอากาศของใจกลางเมือง
   ตราอาร์ม
กอญสกอวอลา
พิกัด: 51°24′32″N 22°03′10″E﻿ / ﻿51.40889°N 22.05278°E﻿ / 51.40889; 22.05278
ประเทศ:  โปแลนด์
จังหวัด: ลูบลิน
เทสมณฑล: ปูวาวือ
เทศบาล: กอญสกอวอลา
ก่อตั้ง: คริสต์ศตวรรษที่ 14
สิทธินคร: 1532-1870
การปกครอง
 • นายกเทศมนตรี: แอฟา กรุซซา
พื้นที่: 9.81 ตร.กม. (3.79 ตร.ไมล์)
ประชากร (2004): 2,188 คน
 • ความหนาแน่น: 223 คน/ตร.กม. (580 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 24-130
รหัสพื้นที่: +48 81
ป้ายทะเบียนรถ: LPU
เว็บไซต์: เว็บเพจทางการ
กอญสกอวอลา (โปแลนด์: Końskowola, ออกเสียง: [kɔɲskɔˈvɔla]) เป็นหมู่บ้านที่ตั้งอยู่ทางทิศตะวันออกเฉียงใต้ของประเทศโปแลนด์ มีประชากร 2,188 คน (ข้อมูลเมื่อ 2005)
แหล่งข้อมูลอื่น

Sobibor transport list
United States Holocaust Memorial Museum
การทดสอบปริมาณข้อมูล

การทดสอบปริมาณข้อมูล (อังกฤษ: volume testing) เป็นหนึ่งในวิธีการทดสอบโปรแกรมคอมพิวเตอร์ ซึ่งทดสอบด้วยข้อมูลที่มีค่ามากกว่าเกินกว่าที่ระบบกำหนดไว้ ซึ่งระบบต้องยังสามารถทำงานต่อไปได้ ไม่เกิดความผิดพลาด แต่ก็ต้องไม่แสดงผลการคำนวณหรือกระบวนการใด ๆ กับค่าที่ใส่ เพราะเป็นค่าที่เกินจากที่กำหนดไว้
การทวนสอบซอฟต์แวร์

การทวนสอบซอฟต์แวร์ (อังกฤษ: software verification) คือ กระบวนการประเมิณค่าของระบบ หรือ ส่วนประกอบ เพื่อกำหนดว่า ซอฟต์แวร์หรือ ส่วนประกอบ ที่จะออกมานั้นเป็นไปตามความต้องการ ซึ่งจะทำในช่วงก่อนการเริ่มทำการ development software โดย Verification activities นี้จะประกอบด้วยการ Testing และ Reviews
การขัดเกลาทางสังคม

การขัดเกลาทางสังคม  (อังกฤษ: Socialization) เป็นคำที่เริ่มมีมาตั้งแต่พจนานุกรมสมัยกรีก โดยเพลโตเป็นผู้บัญญัติใช้ แต่คำนี้เป็นที่รู้จักกันอย่างกว้างขวางในกลุ่มนักสังคมวิทยาชาวอเมริกันในช่วงทศวรรษ 1920 มีความหมายถึงการเรียนรู้ทางสังคมของมนุษย์ที่ได้รับมาจากครอบครัว สภาพแวดล้อม ระบบโครงสร้างทางประเพณี สังคม บรรทัดฐานของกลุ่มคน หล่อหลอมให้มนุษย์เข้าใจภาษา มาตรฐาน จริยธรรม ความคิด ทัศนคติต่อสังคม
ซิกมันด์ ฟรอยด์ อธิบายไว้ว่า ตัวตนของบุคคลมี 3 ส่วน คือส่วนที่เรียกว่า id เป็นตัวตนที่มีมาตั้งแต่เกิด และตัวตนอีก 2 ส่วนได้แก่ ego และ superego เกิดจากการขัดเกลาของสังคม โดยเฉพาะในช่วง 5 ปีแรกของชีวิต
กล้ามเนื้อกลุ่มโมบายล์ แวด

| กล้ามเนื้อกลุ่มโมบายล์ แวด  (Mobile wad) |
| --- | --- |
พื้นผิวด้านหลังของปลายแขน แสดงกล้ามเนื้อชั้นตื้น (กล้ามเนื้อกลุ่มโมบายล์ แวดอยู่ตรงกลางทางซ้ายของภาพ)
ภาพตัดขวางผ่านตรงกลางของปลายแขน (กล้ามเนื้อกลุ่มโมบายล์ แวดอยู่ตรงกลางทางซ้ายของภาพ)
รายละเอียด
หลอดเลือดแดง: หลอดเลือดแดงเรเดียล
ประสาท: แขนงเลี้ยงกล้ามเนื้อของเส้นประสาทเรเดียล
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
กล้ามเนื้อกลุ่มโมบายล์ แวด (อังกฤษ: Mobile wad; Mobile wad of Henry) เป็นกลุ่มของกล้ามเนื้อ 3 มัดที่อยู่ในพื้นที่ด้านหลังของปลายแขน (posterior compartment of the forearm)  ได้แก่
กล้ามเนื้อเบรคิโอเรเดียลิส (brachioradialis)
กล้ามเนื้อเอกซ์เทนเซอร์ คาร์ไพ เรเดียลิส เบรวิส (extensor carpi radialis brevis)
กล้ามเนื้อเอกซ์เทนเซอร์ คาร์ไพ เรเดียลิส ลองกัส (extensor carpi radialis longus)
ในบางครั้งอาจเรียกกล้ามเนื้อว่า พื้นที่ด้านข้างของปลายแขน (lateral compartment" of the forearm)
แหล่งข้อมูลอื่น

Description at orthopaediccare.net เก็บถาวร 2007-06-03 ที่ เวย์แบ็กแมชชีน
Picture at med.tufts.edu เก็บถาวร 2006-09-03 ที่ เวย์แบ็กแมชชีน
กวอน ชางแจ

| กวอน ชางแจ |
| --- | --- |
เกิด: 18 ตุลาคม พ.ศ. 2509
กวอน ชางแจ (เกาหลี: 권창재; อังกฤษ: Kwon Chang-Jae) นักมวยสากลชาวเกาหลีใต้ เกิดเมื่อ 18 ตุลาคม พ.ศ. 2509 ที่ประเทศเกาหลีใต้ สถิติการชก 17 ครั้ง ชนะ 14 (น็อค 10) แพ้ 3
เกียรติประวัติ

แชมป์เกาหลีใต้รุ่นฟลายเวท (2536)
แชมป์ OPBF รุ่นฟลายเวท
ชิง 6 มิถุนายน 2536 ชนะน็อค ชอย แคปชุล ยก 1 ที่ โซล
เสียแชมป์ 22 ตุลาคม 2536 แพ้น็อค โชคชัย โชควิวัฒน์ ยก 3 ที่ เกาหลีใต้
เคยชิงแชมป์ต่อไปนี้แต่ไม่สำเร็จ
ชิงแชมป์ WBO เอเชียรุ่นแบนตัมเวทเมื่อ 19 พฤษภาคม 2550 แพ้น็อค โรเบิร์ต อัลลานิก ยก 7 ที่ เกาหลีใต้
การจัดหมู่หนังสือแบบหอสมุดรัฐสภา

สำหรับความหมายอื่น ดูที่ เลขมาตรฐานสำหรับหนังสือของหอสมุดรัฐสภาอเมริกัน
'การจัดหมู่หนังสือแบบทศนิยมสากล (อังกฤษ: Library of Congress Classification, ย่อ: LCC) เป็นระบบการจัดหมู่ของห้องสมุดที่หอสมุดรัฐสภาพัฒนาขึ้น หอสมุดวิจัยและวิชาการส่วนมากในสหรัฐและอีกหลายประเทศใช้ระบบดังกล่าว ในประเทศเหล่านี้ ห้องสมุดสาธารณะส่วนมากและห้องสมุดวิชาการขนาดเล็กยังใช้การจัดหมู่หนังสือแบบทศนิยมดิวอี้ที่เก่ากว่า
เฮอร์เบิร์ต พัทนัม (Herbert Putnum) ประดิษฐ์การจำแนกนี้ใน ค.ศ. 1897 ไม่นานก่อนเขาดำรงตำแหน่งบรรณารักษ์รัฐสภา ด้วยคำแนะนำจากชาลส์ แอมมี คัตเตอร์ (Charles Ammi Cutter) ได้รับอิทธิพลจากการจำแนกขยายคัตเตอร์ (Cutter Expansive Classification) ของเขา, ระบบทศนิยมดิวอี้และระบบการจัดหมู่พัทนัม (Putnam Classification System) ระบบนี้ได้รับการออกแบบเฉพาะเพื่อความมุ่งหมายและการเก็บรวบรวมของหอสมุดรัฐสภาเพื่อแทนระบบที่ตั้งถาวรที่ทอมัส เจฟเฟอร์สันพัฒนา เมื่อพัทนัมออกจากตำแหน่งใน ค.ศ. 1939 ทุกหมวดใหญ่ยกเว้น K (กฎหมาย) และบางส่วนของ B (ปรัชญาและศาสนา) ได้รับพัฒนาดีแล้ว
LCC ถูกวิจารณ์ว่าขาดรากฐานทางทฤษฎีที่สมเหตุสมผล การตัดสินใจจัดหมู่หลายอย่างมาจากความต้องการทางปฏิบัติของหอสมุดมิใช่การจัดหมู่แบบญาณวิทยา แม้ระบบนี้แบ่งเรื่องเป็นประเภทใหญ่ ๆ แต่มีสภาพแท้จริงแล้วแจงนับ คือ ระบบนี้ชี้นำไปยังหนังสือที่มีอยู่ในการเก็บรวบรวมของห้องสมุดหนึ่ง ๆ มิใช่การจัดหมู่ของโลก
กลุ่มอาการเพรเดอร์-วิลลี

| กลุ่มอาการเพรเดอร์-วิลลี (Prader-Willi syndrome) |
| --- | --- |
ชื่ออื่น: Labhart–Willi syndrome, Prader's syndrome, Prader–Labhart–Willi-Fanconi syndrome

Eight-year-old with Prader–Willi syndrome, exhibiting characteristic obesity
การออกเสียง: /ˈprɑːdər ˈvɪli/, /ˈpreɪdər wɪli/, /ˈprɑːdər ˈwɪli/ 
สาขาวิชา: Medical genetics, psychiatry, pediatrics
อาการ: Babies: weak muscles, poor feeding, slow development Children: constantly hungry, intellectual impairment, behavioural problems
ภาวะแทรกซ้อน: Obesity, type 2 diabetes
ระยะดำเนินโรค: Lifelong
สาเหตุ: Genetic disorder (typically new mutation)
โรคอื่นที่คล้ายกัน: Spinal muscular atrophy, congenital myotonic dystrophy, familial obesity
การรักษา: Feeding tubes, strict food supervision, exercise program, counseling
ยา: Growth hormone therapy
ความชุก: 1 in 10,000–30,000 people
กลุ่มอาการเพรเดอร์-วิลลี (อังกฤษ: Prader-Willi syndrome) เป็นอาการป่วย ซึ่งผู้ป่วยจะมีรูปร่างอ้วนมาก มือเท้าเล็ก กินจุ ภาวะทางด้านสมองที่อาจจะมีความฉลาดน้อย มีความบกพร่องทางสติปัญญา มีพฤติกรรมแปลกๆ เช่น พูดช้า มีภาวะเป็นออทิสติกร่วมด้วย ซึ่งทั้งหมดเกิดจากความผิดปกติของโครโมโซม 15 สาเหตุเกิดจากพันธุกรรม
แหล่งข้อมูลอื่น

| --- | --- |
การจำแนกโรค: DICD-10: Q87.1 ICD-9-CM: 759.81 OMIM: 176270 MeSH: D011218 DiseasesDB: 10481 SNOMED CT: 89392001
ทรัพยากรภายนอก: MedlinePlus: 001605 eMedicine: ped/1880 Patient UK: กลุ่มอาการเพรเดอร์-วิลลี GeneReviews: Prader-Willi syndrome Orphanet: 739
| ด ค กทายกรรมที่ไม่เป็นไปตามกฎของเมนเดล: การประทับตราทางพันธุกรรม |
| --- | --- |
โครโมโซม 15: กลุ่มอาการแองเกลแมน ♀ / กลุ่มอาการเพรเดอร์-วิลลี ♂
โครโมโซม 11: กลุ่มอาการเบ็ควิท-ไวเดอมานน์ ♀ / กลุ่มอาการรัสเซล-ซิลเวอร์ ♂  Myoclonic dystonia
Chromosome 20: Pseudohypoparathyroidism ♀ / Pseudopseudohypoparathyroidism ♂
Chromosome 6: Transient neonatal diabetes mellitus
การลักพาพรอสเซอร์พินา

รายละเอียดด้านขวาของรูปสลัก แสดงนิ้วมือของพลูโตกดลึกลงบนผิวเนื้อของ Proserpina
การลักพาพรอสเซอร์พินา (อิตาลี: Ratto di Proserpina) เป็นรูปสลักหินอ่อนขนาดใหญ่ ผลงานของจัน โลเรนโซ แบร์นีนี แสดงเหตุการณ์ขณะที่เทพพลูโตเจ้าแห่งยมโลก กำลังลักพาพรอสเซอร์พินา (Proserpina) ธิดาของเทพี Ceres ต่อมาหลังจากที่เทพจูปิเตอร์เข้าไกล่เกลี่ย มารดาของนางจึงได้รับอนุญาตให้พาธิดากลับคืนสู่พื้นโลกเป็นเวลาครึ่งปี และอีกครึ่งปีต้องใช้ชีวิตอยู่ในยมโลก ดังนั้นทุกฤดูใบไม้ผลิ พื้นโลกจึงเต็มไปด้วยมวลไม้ดอกเพื่อต้อนรับนาง
รูปสลักนี้ดำเนินการสร้างระหว่าง ค.ศ. 1621–1622 ต่อมาพระคาร์ดินัล Scipione ได้มอบให้แก่พระคาร์ดินัล Ludovisi เมื่อ ค.ศ. 1622 และตั้งอยู่ทีบ้านพักของ Ludovisi จนกระทั่ง ค.ศ. 1908 ทางการอิตาลีได้ซื้อไปและนำกลับไปตั้งแสดงที่ Galleria Borghese โดยเป็นส่วนหนึ่งของ Borghese Collection โดยแบร์นีนีได้สร้างรูปสลักนี้ด้วยรูปแบบ twisted contrapposto or figura serpentinata pose ซึ่งระลึกถึงแนวคิดจริตนิยม ผสานกับความประทับใจในพลังชีวิตอันแรงกล้า (จากอาการที่พรอสเซอร์พินาใช้มือผลักใบหน้าของพลูโตจนผิวใบหน้ายับย่น และนิ้วมือของพลูโตกดลึกลงไปบนผิวเนื้อของพรอสเซอร์พินา)
เมื่อมองจากด้านซ้าย รูปสลักแสดงท่าทางของพลูโตขณะกำลังกอดรัดพรอสเซอร์พินาพร้อมกับก้าวเดินอย่างรวดเร็วและทรงพลัง ด้านหน้าของรูปสลักแสดงพลูโตโอบอุ้มเหยื่อด้วยความภาคภูมิในชัยชนะ ทางด้านขวาเห็นหยดน้ำตาของพรอสเซอร์พินาขณะนางกำลังสวดอ้อนวอนต่อสวรรค์ สายลมพัดเรือนผมของนางปลิวไสว มีสุนัข 3 หัวซึ่งเป็นผู้เฝ้ายามแห่งนรกกำลังเห่า อาการต่าง ๆ เหล่านี้จากเหตุการณ์นำมาแสดงรวมอยู่ในรูปสลักเพียงรูปเดียว
ประเทศญี่ปุ่นใน พ.ศ. 2564

เหตุการณ์ที่เกิดขึ้นใน พ.ศ. 2564 (ค.ศ. 2021) ในประเทศญี่ปุ่น
ในยุคเรวะปีที่สองนั้นได้เกิดเหตุการณ์การระบาดของโควิด-19 เป็นหลัก ซึ่งส่งผลให้เศรษฐกิจภายในประเทศเข้าสู่ภาวะถดถอยและจะดำเนินต่อไปจนถึงวันที่ 1 ตุลาคม 2021 (เมื่อรัฐบาลญี่ปุ่นประกาศภาวะฉุกเฉินครั้งที่สี่สิ้นสุดลง)
ในทางการเมืองฟูมิโอะ คิชิดะ หัวหน้าพรรคจิมินโต ได้รับการเลือกตั้งอย่างเป็นทางการในสภานิติบัญญัติแห่งชาติญี่ปุ่นทั้งสองสภา ให้เป็นนายกรัฐมนตรีคนที่ 64 ของญี่ปุ่นเมื่อวันที่ 4 ตุลาคม พ.ศ. 2564 หลังจากได้รับชัยชนะในการเลือกตั้งหัวหน้าพรรคจิมินโตด้วยคะแนนเสียงข้างมาก สมาชิกคณะรัฐมนตรีชุดใหม่ภายใต้การนำของคิชิดะซึ่งสืบทอดตำแหน่งต่อจากคณะรัฐมนตรีของโยชิฮิเดะ ซูงะที่ดำรงวาระกว่าหนึ่งปีต่อจากของชินโซ อาเบะได้รับการประกาศในช่วงบ่ายของวันนั้น
ผู้นำ

จักรพรรดิ: สมเด็จพระจักรพรรดินารูฮิโตะ
นายกรัฐมนตรี:
โยชิฮิเดะ ซูงะ (พรรคจิมินโต) (จนถึงวันที่ 4 ตุลาคม)
ฟูมิโอะ คิชิดะ (พรรคจิมินโต) (ตั้งแต่วันที่ 4 ตุลาคม)
เลขาธิการคณะรัฐมนตรี:
คัตสึโนบุ คันโตะ (พรรคจิมินโต) (จนถึงวันที่ 4 ตุลาคม)
ฮิโรคาซุ มัตสึโนะ (พรรคจิมินโต) (ตั้งแต่วันที่ 4 ตุลาคม)
ประธานศาลฎีกา: นาโอโตะ โอทานิ
ประธานสภาผู้แทนราษฎร:
ทาดาโมริ โอชิมะ (พรรคจิมินโต) (จนถึงวันที่ 14 ตุลาคม)
ฮิโรยูกิ โฮโซดะ (พรรคจิมินโต) (ตั้งแต่วันที่ 10 พฤศจิกายน)
ประธานราชมนตรีสภา: อากิโกะ ซันโต
เหตุการณ์ > มกราคม

1 มกราคม – สำนักพระราชวังญี่ปุ่นได้เผยแพร่วิดีโอข้อความพระราชดำรัสพระราชทานพรปีใหม่แก่พสกนิกรเนื่องในวันปีใหม่จากสมเด็จพระจักรพรรดินารูฮิโตะและสมเด็จพระจักรพรรดินีมาซาโกะบนเว็บไซต์อย่างเป็นทางการ เพื่อเป็นมาตรการทางเลือกในการยกเลิกการเยี่ยมชมพระราชวังอิมพีเรียลในช่วงปีใหม่ปีนี้ เนื่องจากการระบาดของโควิด-19
เหตุการณ์ > กุมภาพันธ์

13 กุมภาพันธ์ – เกิดแผ่นดินไหวนอกชายฝั่งจังหวัดฟูกูชิมะ ค.ศ. 2021
เหตุการณ์ > กรกฎาคม

3 กรกฎาคม – เกิดเหตุแผ่นดินถล่มในอาตามิ พ.ศ. 2564 บริเวณเมืองอาตามิ จังหวัดชิซุโอกะ
เหตุการณ์ > กันยายน

1 กันยายน – ญี่ปุ่นเปิดตัวหน่วยงานดิจิทัลเพื่อเร่งกระบวนการดิจิทัลของบริการภาครัฐ
3 กันยายน – นายกรัฐมนตรีโยชิฮิเดะ ซูงะประกาศจะไม่ลงสมัครในการเลือกตั้งหัวหน้าพรรคเสรีประชาธิปไตยปี 2021
29 กันยายน – ฟูมิโอะ คิชิดะ รัฐมนตรีต่างประเทศของโยชิฮิเดะ ซูงะ นายกรัฐมนตรีคนปัจจุบัน ได้รับเลือกให้เป็นหัวหน้าพรรคคนใหม่ของพรรคเสรีประชาธิปไตย (ญี่ปุ่น) "จิมินโต" ซึ่งจะปูทางให้เขาเป็นผู้นำคนต่อไปของญี่ปุ่น
30 กันยายน – แม้ว่าจะมีผู้ป่วยโควิด-19 สายพันธุ์เดลตาอย่างต่อเนื่องในฤดูใบไม้ร่วง แต่ญี่ปุ่นก็ได้ยกเลิกภาวะฉุกเฉินครั้งที่ 4 และครั้งสุดท้าย ทำให้ประเทศมุ่งไปสู่การสิ้นสุดระยะการระบาดในอีกหนึ่งเดือนและหนึ่งวันหลังจากนั้น
เหตุการณ์ > ตุลาคม

1 ตุลาคม – ญี่ปุ่นกลายเป็นประเทศแรกที่เปลี่ยนผ่านเข้าสู่การใช้ชีวิตร่วมกับการกลายเป็นโรคประจำถิ่นของโควิด-19ในอนาคต
4 ตุลาคม –  ฟูมิโอะ คิชิดะดำรงตำแหน่งนายกรัฐมนตรีญี่ปุ่นคนที่ 64 โดยมีคณะรัฐมนตรีชุดใหม่ซึ่งส่วนใหญ่ประกอบด้วยผู้ที่เพิ่งเข้ามาใหม่ การเลือกตั้งทั่วไปสำหรับสภาผู้แทนราษฎรญี่ปุ่นจะจัดขึ้นในวันที่ 31 ตุลาคมเช่นกัน
7 ตุลาคม – เกิดแผ่นดินไหวในจังหวัดชิบะ ค.ศ. 2021 แผ่นดินไหวระดับ 5.9 รุนแรงกว่าเกิดขึ้นในบริเวณจังหวัดชิบะและเขตมหานครโตเกียว ตามรายงานอย่างเป็นทางการของหน่วยดับเพลิงและการจัดการภัยพิบัติได้รับการยืนยันว่ามีผู้ได้รับบาดเจ็บ 49 ราย
26 ตุลาคม – เจ้าหญิงมาโกะแห่งอากิชิโนะทรงลาออกจากฐานันดรศักดิ์แห่งพระราชวงศ์เพื่อเสกสมรสกับสามัญชน เค โคมูโระ
เหตุการณ์ > ธันวาคม

17 ธันวาคม – เกิดเหตุเพลิงไหม้อาคารในโอซากะ พ.ศ. 2564
สำนักพระราชวังญี่ปุ่น พระราชวังอิมพีเรียลเผยแพร่พระบรมฉายาลักษณ์ สมเด็จพระจักรพรรดินารูฮิโตะ สมเด็จพระจักรพรรดินีมาซาโกะ และเจ้าหญิงไอโกะ โทชิโนะมิยะ พระราชทานพรปีใหม่แก่พสกนิกรญี่ปุ่น เนื่องในโอกาสวันขึ้นปีใหม่ พุ.ศ. 2564
แผ่นดินไหวนอกชายฝั่งจังหวัดฟูกูชิมะ ค.ศ. 2021
เหตุแผ่นดินถล่มในอาตามิ พ.ศ. 2564
ฟูมิโอะ คิชิดะได้รับเลือกโดยสภานิติบัญญัติแห่งชาติ, 4 ตุลาคม พ.ศ. 2564
แผ่นดินไหวในจังหวัดชิบะ ค.ศ. 2021
กล้ามเนื้อหัวใจ

| กล้ามเนื้อหัวใจ (Cardiac muscle) |
| --- | --- |
จุลกายวิภาคศาสตร์ของกล้ามเนื้อหัวใจ
ตัวระบุ
MeSH: D009206
TA98: A12.1.06.001
TA2: 3950
FMA: 9462
อภิธานศัพท์กายวิภาคศาสตร์[แก้ไขบนวิกิสนเทศ]
กล้ามเนื้อหัวใจ (อังกฤษ: Cardiac muscle) เป็นกล้ามเนื้อลายชนิดหนึ่งที่อยู่นอกอำนาจจิตใจ (involuntary) พบที่หัวใจ ทำหน้าที่ในการสูบฉีดโลหิตไปยังระบบไหลเวียนโลหิตโดยการหดตัวของกล้ามเนื้อ
แหล่งข้อมูลอื่น

สื่อด้านสรีรวิทยาของวิทยาลัยแพทยศาสตร์แห่งจอร์เจีย (MCG) 2/2ch7/2ch7line(อังกฤษ)
ดูเพิ่ม

หัวใจ
ระบบไหลเวียนโลหิต
การนวดกระตุ้นการทำงานของหัวใจ

การนวดกระตุ้นการทำงานของหัวใจ (อังกฤษ: Enhanced external counterpulsation: EECP) เป็นการใช้เครื่องมือที่ทำงานประสานกับคลื่นไฟฟ้าหัวใจ โดยการปั๊มลมเข้าสายรัดพันรอบขา น่อง สะโพกทั้ง 2 ข้าง ให้ประสานกับจังหวะการบีบและคลายตัวของหัวใจเพื่อช่วยให้เลือดผ่านหลอดเลือดไปเลี้ยงหัวใจได้มากขึ้น โดยกระตุ้นให้มีหลอดเลือดเลี้ยงหัวใจใหม่หรือมีการแตกแขนงของหลอดเลือดเล็กๆ เพิ่มขึ้น เป็นทางเบี่ยงให้เลือดไปเลี้ยงหัวใจในตำแหน่งที่มีหลอดเลือดตีบเพื่อเพิ่มปริมาณออกซิเจนเข้าสู่หัวใจ และช่วยให้หัวใจทำงานเบา เป็นการลดภาวะขาดเลือด ทำให้การทำงานของหลอดเลือดหัวใจ ระบบฮอร์โมนที่เกี่ยวข้อง รวมทั้งหัวใจทำงานมีประสิทธิภาพมากขึ้น


ใครบ้างที่สามารถรับการรักษาด้วยเครื่อง EECP
ผู้ที่มีอาการเจ็บหน้าอกจากกล้ามเนื้อหัวใจขาดเลือดที่รักษาด้วยยา, การขยายหลอดเลือดด้วยบอลลูน/ขดลวด หรือการผ่าตัดทำทางเบี่ยงเส้นเลือดหัวใจแล้วยังมีอาการอยู่
ทำกิจกกรมได้จำกัดเนื่องจากอาการแน่นหน้าอก
มีอาการของหลอดเลือดหัวใจตีบโดยที่ไม่สามารถรักษาด้วยการผ่าตัดหรือขยายหลอดเลือดด้วยบอลลูน/ขดลวด เนื่องจากสภาพร่างกายที่ไม่อำนวยต่อการรักษาดังกล่าว เช่น มีโรคอื่นๆ ร่วมด้วย อาทิ เบาหวาน โรคปอด ไตวาย น้ำท่วมปอดหรือสภาพหลอดเลือดที่ไม่เหมาะสมที่จะรักษาด้วยวิธีดังกล่าว
ผู้มีภาวะหัวใจล้มเหลวจากหลอดเลือดหัวใจตีบ หรือกล้ามเนื้อหัวใจผิดปกติ
เกณฑ์การรักษาเบื้องต้นของการรักษาด้วยเครื่อง EECP
ข้อห้ามของการรักษาด้วยเครื่อง EECP
ตั้งครรภ์
มีภาวะผิดปกติของเส้นเลือด
มีภาวะหัวใจผิดปกติ
ผู้ที่มีความดันโลหิตสูง ต้องควบคุมระดับความดันให้ปกติก่อนการรักษา
การปฏิบัติตัวก่อนการรักษา
งดดื่มน้ำและอาหาร อย่างน้อย 1 ชั่วโมง 30 นาที ก่อนการมาโรงพยาบาล
หากรับประทานยาขับปัสสาวะ อาจต้องปรับเวลาการรับประทานยา
ก่อนการรักษาหากมีอาการผิดปกติ เช่น เจ็บหน้าอก เหนื่อยนอนราบไม่ได้ ใจสั่น ต้องแจ้งแพทย์หรือเจ้าหน้าที่ทุกครั้ง
การปฏิบัติตัวหลังทำการรักษา
ไม่ควรหยุดทำการรักษาต่อเนื่องเกิน 5 วัน จนกว่าจะครบจำนวนครั้ง ตามโปรแกรมที่แพทย์สั่ง เพื่อให้การรักษามีประสิทธิผลสูงสุด
กล้องถ่ายภาพสนามกว้างและดาวเคราะห์ 2

ภาพที่ได้จากกล้องถ่ายภาพสนามกว้างและดาวเคราะห์ 2 มีรูปร่างเป็นขั้นบันได
กล้องถ่ายภาพสนามกว้างและดาวเคราะห์ 2 (อังกฤษ: Wide Field and Planetary Camera 2) คือ กล้องที่ติดตั้งอยู่บนกล้องโทรทรรศน์อวกาศฮับเบิล ถูกนำขึ้นไปติดตั้งในภารกิจซ่อมบำรุงกล้องฮับเบิลครั้งที่หนึ่งเมื่อ ค.ศ. 1993 มันถ่ายภาพสนามลึกฮับเบิลเมื่อ ค.ศ. 1995 และภาพเนบิวลานาฬิกาทราย กับภาพเนบิวลาไข่ เมื่อ ค.ศ. 1995
กล้องถ่ายภาพสนามกว้างและดาวเคราะห์ 2 มีอุปกรณ์ถ่ายเทประจุ (CCD) ทั้งหมด 4 ตัว แต่ละตัวมีขนาด 800x800 พิกเซล สามารถตรวจจับคลื่นแม่เหล็กไฟฟ้าที่อยู่ในช่วง 120 นาโนเมตรถึง 1100 นาโนเมตรได้ (ครอบคลุมคลื่นที่ตามองเห็นทั้งหมดและคลื่นอัลตราไวโอเลตกับคลื่นอินฟราเรดบางส่วน) มีการแจกแจงความไวต่อแสงเป็นรูปการแจงแจกปกติที่มีจุดยอดอยู่ที่ 700 นาโนเมตร อุปกรณ์ถ่ายเทประจุ (CCD) 3 ตัววางเรียงกันเป็นรูปตัวแอล (L) ทำหน้าที่เป็นกล้องถ่ายภาพสนามกว้าง (Wide Field Camera) อุปกรณ์ถ่ายเทประจุอีกตัวหนึ่งวางอยู่ติดกับอุปกรณ์ถ่ายเทประจุ 3 ตัวแรก ทำหน้าที่เป็นกล้องถ่ายภาพดาวเคราะห์ (Planetary Camera) ที่มีโฟกัสแคบกว่าทำให้ได้ภาพที่มีขนาดเล็กกว่าแต่มีความละเอียดสูงกว่า โดยปกติ จะมีการนำภาพที่ได้จากกล้องถ่ายภาพสนามกว้างและกล้องถ่ายภาพดาวเคราะห์มารวมกันทำให้ได้ภาพที่มีรูปร่างเป็นขั้นบันได เมื่อมีการเผยแพร่ภาพเหล่านี้โดยจุดประสงค์ไม่ใช่วิทยาศาสตร์ ภาพจากกล้องถ่ายภาพดาวเคราะห์จะถูกปรับความละเอียดให้ลดลงเท่ากับภาพจากกล้องถ่ายภาพสนามกว้าง อย่างไรก็ตาม นักดาราศาสตร์สามารถขอภาพต้นฉบับที่ไม่มีการลดความละเอียดได้
อุปกรณ์ถ่ายเทประจุ (CCD) ของกล้องถ่ายภาพสนามกว้างและดาวเคราะห์ 2 มีพิกเซลที่เสียไปตามอายุ ผู้ควบคุมกล้องโทรทรรศน์จะเก็บข้อมูลพิกเซลที่เสียทุกๆเดือน นักดาราศาสตร์ที่ใช้ภาพจากกล้องนี้จะได้รับรายการพิกเซลที่เสีย โดยปกติแล้วนักดาราศาสตร์จะแก้ไขซอฟต์แวร์ประมวลผลภาพของตนเองให้ไม่ต้องไปสนใจพิกเซลเหล่านี้
กล้องถ่ายภาพสนามกว้างและดาวเคราะห์ 2 ถูกสร้างโดยห้องทดลองการขับเคลื่อนด้วยไอพ่นขององค์การนาซาเพื่อแทนที่กล้องถ่ายภาพสนามกว้างและดาวเคราะห์ตัวก่อนที่ใช้งานมาตั้งแต่ ค.ศ. 1990 กล้องถ่ายภาพสนามกว้างและดาวเคราะห์ 2 มีระบบแก้ไขความพร่าเหตุขอบเลนส์ (spherical aberration) ของกระจกหลักของกล้องโทรทรรศน์ฮับเบิล
ดูเพิ่ม

กล้องถ่ายภาพสนามกว้างและดาวเคราะห์
กล้องถ่ายภาพสนามกว้าง 3
ภาพที่ถ่าย

เนบิวลาอินทรี
กลุ่มดาวสามเหลี่ยม
Bok globule
โอเมกา เซนทอร์
เนบิวลานาฬิกาทราย
เนบิวลาไข่
| ด ค กกล้องโทรทรรศน์อวกาศฮับเบิล |
| --- | --- | --- |
| เครื่องมือวัดและอุปกรณ์ ในปัจจุบัน |  กล้องสำรวจขั้นสูง (ACS)  สเปกโทรกราฟต้นกำเนิดจักรวาล (COS)  เซ็นเซอร์นำทางความละเอียดสูง (FGS)  กล้องใกล้อินฟราเรดและสเปกโทรมิเตอร์หลายวัตถุ (NICMOS)  สเปกโทรกราฟถ่ายภาพกล้องโทรทรรศน์อวกาศ (STIS)  กล้องถ่ายภาพสนามกว้าง 3 (WFC3)  |  |
| เครื่องมือวัดและอุปกรณ์ ก่อนหน้า |  เครื่องแก้ไขภาพกล้องโทรทรรศน์อวกาศ (COSTAR)  กล้องถ่ายภาพวัตถุมัว (FOC)  สเปกโทรกราฟวัตถุมัว  (FOS)  สเปกโทรกราฟความละเอียดสูงก็อดเดิร์ด  (GHRS/HRS)  เครื่องวัดความสว่างความเร็วสูง (HSP)  กล้องถ่ายภาพสนามกว้างและดาวเคราะห์ (WFPC)  กล้องถ่ายภาพสนามกว้างและดาวเคราะห์ 2 (WFPC2)  |  |
  หมวดหมู่   คอมมอนส์
กลุ่มเกาะมลายู

2°56′S 107°55′E﻿ / ﻿2.933°S 107.917°E﻿ / -2.933; 107.917
แผนที่โลกเน้นกลุ่มเกาะมลายู
กลุ่มเกาะมลายู (มลายูและอินโดนีเซีย: Kepulauan Melayu; ตากาล็อก: Kapuluang Malay; เซบัวโน: Kapupud-ang Malay; ชวา: Nusantara Melayu) เป็นกลุ่มเกาะระหว่างอินโดจีนกับทวีปออสเตรเลีย ซึ่งมีชื่อเรียกหลายชื่อ ได้แก่ "โลกมลายู", "นูซันตารา", อินเดียตะวันออก, กลุ่มเกาะอินเดีย-ออสเตรเลีย และ กลุ่มเกาะเครื่องเทศ เป็นต้น ชื่อกลุ่มเกาะนี้ได้มาจากแนวคิดว่าด้วยเชื้อชาติมลายูของชาวยุโรปในคริสต์ศตวรรษที่ 19 หลังจากนั้นจึงอิงตามการแพร่กระจายของภาษาตระกูลออสโตรนีเซียน
กลุ่มเกาะมลายูตั้งอยู่ระหว่างมหาสมุทรอินเดียกับมหาสมุทรแปซิฟิก มีเกาะและเกาะเล็กมากกว่า 25,000 แห่ง ถือเป็นกลุ่มเกาะที่ใหญ่ที่สุดในแง่พื้นที่ และมีจำนวนเกาะมากเป็นอันดับที่ 4 ของโลก ประกอบด้วยบรูไน, มาเลเซียตะวันออก, ติมอร์-เลสเต, อินโดนีเซีย, ปาปัวนิวกินี และฟิลิปปินส์ ศัพท์นี้ส่วนใหญ่ถือว่ามีความหมายเดียวกันกับศัพท์ "เอเชียตะวันออกเฉียงใต้ภาคพื้นสมุทร"